Title: Forsvarets bistand til politiet
Description: Temaet i denne boken er de rettslige rammene for operativ bistand fra Forsvaret til politiet. Når en krise truer, som terrorisme eller epidemi, kan Forsvaret være en aktuell bistandsressurs. Når er det rettslig adgang til å la Forsvaret bistå politiet? Fire sentrale problemstillinger behandles: Hvilke oppgaver kan Forsvaret bistå politiet med? I hvilke situasjoner kan Forsvaret bistå politiet? Hva kan Forsvaret bistå politiet med? Hvordan skal oppdraget gjennomføres? Disse vurderes i lys av Grunnloven og nasjonal lovgivning, internasjonale menneskerettigheter, kravet om legalitet og de polisiære grunnormene. Det er et gap mellom de politiske forventningene til hva Forsvaret kan bistå politiet med, og hva det i dag er rettslig adgang til. Tre grep kan bidra til å øke det rettslige handlingsrommet betydelig: bedre regulering for anvendelse av militære maktmidler i politioppdrag, bedre opplæring av bistandspersonell og en klarere regulering av kommando og kontroll i bistandsoppdrag.